સિમલા: કોંગ્રેસનાં અધ્યક્ષાં સોનિયા ગાંધી ગઈ કાલે સિમલાના છરાબડામાં બનતા પ્રિયંકા વાડ્રાનાં વિવાદાસ્પદ મકાનને જોવા ગયાં હતાં. ગઈ કાલે બપોરે લગભગ 2-10 કલાકે તેઓ ત્યાં પહાેંચ્યાં હતાં. તેમના દોઢ કલાકનાં રોકાણ દરમિયાન તેમણે મકાનની બાંધકામ સાઈટ તેમજ ઘર સામે બનાવાયેલા સફરજનના બગીચાનું પણ નિરીક્ષણ કર્યું હતું. ત્યાર બાદ તેઓ હોટલમાં પરત ફર્યાં હતાં. જોકે પ્રિયંકા ત્યાર બાદ મોડે સુધી તેનાં મકાનમાં રોકાઈ રહી હતી.